如果讓節奏放慢落黎 感受一下浪漫既氣氛 同精緻既法國菜 為努力既自己打打氣 個人都會精神啲 灣仔既朋友有幸福了 因為超有格調既佢就係你附近  即開生蠔 做得唔錯既法國餐廳 由於好有水準 就算佢地跟返外國咁 切埋帶子位 都可以放心食用 今次試左Pinky，Ancelin speciale，同Gillardeau  全部都係黎自法國㗎  白蘆筍溫泉蛋配黑松露荷蘭醬 溫泉蛋滿滿松露香 無論係味覺定口感都幾有surprise  挪威三文魚塔 三文魚他他配上青瓜，牛油果等美食 清新得黎三文魚香味突出  蟹肉紫椰菜忌廉湯 強烈推介 蟹味超濃口感佳 好creamy好有質感  冰凍香辣蕃茄湯 凍既湯比較少有 羅勒啫喱幾別緻 茄湯先辣後酸甜 非常特別  香煎鵝肝 鵝肝厚度相當足 完美咁做出外脆內軟 法包底減油膩感  白味噌蛋黃醬焗皇帝蟹腳 驚喜嘅位係味噌香濃之餘 唔會遮咗蟹腳既香味 蟹腳仲要啖啖肉 相當吸引  澳洲和牛肉眼扒 肉眼牛味幾濃肉汁多 加上芥末超有法國風味  法式焗龍蝦 龍蝦鋪滿芝士同磨菇 芝士既咸香加上juicy既磨菇 令龍蝦既鮮味有所提升  雪糕蘋果批 蘋果批熱辣辣 加上雪糕冇得頂 幾欣賞佢地既批皮